Missatge: Després d'un temps sense aparèixer avui ha tornat a fet acte presència a la sèrie de TV3 Ventdelplà el persontge de la Ruth. La Ruth és una immigrant llatinoamericana, del Perú, que no parla català ni fa cap esforç per parlar-lo, malgrat dur bastant de temps apateixent. És sense cap mena de dubte una altra mostra de multiculturalisme megaguai a la que ens té acostumats TV3. Amb l'argument de "reflectir la realitat catalana" (veure "la catalunya real" by PSC-PSOE) segons la qual hi ha gent que pren "la opció" de no parlar en català, TV3 ens dóna una nova mostra de despreci vers la llengua. És tan forta la voluntat de "reflectir la realitat" que fins i tot alguns personatges d'un poble del com Ventdelplà, per exemple, en Paco, opten per parlar-li algunes vegades en castellà a la Ruth. Lamentable! TV3 es posa en evidència de nou, espanyolitzant i endinyant-nos més minuts de llengua castellana per via immigrant-multicultural. Ventdelplà o Vientosdelllano (pels multiculturals) ja s'hi empra el castellà amb total normalitat. Fins i tot corre el rumor que en Montràs és simpatitzant del Reial Madrit (per reflectir millor la realitat catalana).
Emocions: anger

Resposta: ¿I per què a les sèries de les cadenes estatals (entre elles TVE, en mans del PSOE txupiguai) mai no trobem cap personatge que parli en català, èuscar o gallec? Que no formen part aquestes llengües de la "realidad española"? A mi tant me fa, però ells que s'omplen la boca de la "España plural", haurien de posar-ho en pràctica i donar exemple. Fins que ells no ho facin, no ho farem nosaltres. Així de senzill. Prengui nota, senyor Joan Ferran. En definitiva, ¿per què les exigències i les "quotes" de pluralitat sempre van adreçades al més dèbil, a la cultura minoritzada? Que comencin les cadenes estatals! Totes: les públiques i les privades. Aquestes darreres són el resultat d'una concessió pública, i així com han de complir... • La llei de publicitat • La llei d'horaris infantil • Destinar un 5% del seu pressupost a "cine español" (ja sabeu en quina llengua serà) ...que siguin obligades per llei a quotes de català, èuscar i gallec. Seguim: ¿Tots els que financem TVE compartim amb ella la visió mononacional de l'Estat? El suport a la "selecciong española"? No pas! Exigeixo notícies amb òptica nacionalista catalana, basca i gallega a TVE! I gent que lloï les seleccions catalanes i basques i denunciï el joc brut de les espanyoles per aturar-les. I tertulians independentistes! ¿No van els espanyoleros Marhuenda, Girauta, Porta Perales... a l'Àgora del Canal 33? Un cop més la típica i vomitiva hipocresia espanyola. I aquí, en comptes de contraatacar amb arguments, ens abaixem els pantalons.
Emocions: disgust, anger, distrust